Iepirkums ID Nr. ST 2025/05

LĪGUMS NR. IZ /2025_56
par degvielas iegādi

	Dokumenta datums ir tā elektroniskās parakstīšanas datums
	


Saldus tehnikums, reģ.nr. 90000024436, adrese Kalnsētas iela 24, Saldus, LV – 3801, kuru pārstāv tā direktore Iveta Bērziņa, kas darbojas saskaņā ar skolas Nolikumu (turpmāk Pasūtītājs), no vienas puses, un
SIA “Neste Latvija” reģ.Nr.40003132723, adrese: Bauskas iela 58A, Rīga, LV 1004, kuru uz pilnvaras Nr. PL06/2024 no 18.12.2024. pārstāv tirdzniecības pārstāvis Mārtiņš Kauliņš un uz komercpilnvaras Nr. PL 07/2024 no 18.12.2024. pārstāv pārdošanas vadītājs Artūrs Oškājs (turpmāk Izpildītājs), no otras puses, saskaņā ar iepirkuma “Degvielas iegāde Saldus tehnikuma vajadzībām”, ID Nr. ST 2025/05, rezultātiem, noslēdz sekojošu līgumu:

1. LĪGUMA PRIEKŠMETS

1.1. Pasūtītājs pasūta un apmaksā, bet Izpildītājs saskaņā ar šī līguma noteikumiem apņemas pārdot degvielu – benzīnu AI -95 un dīzeļdegvielu (turpmāk tekstā – Degviela), izmantojot Izpildītāja izsniegtās degvielas norēķinu kartes (turpmāk tekstā kopā – Degvielas kartes) Izpildītāja degvielas uzpildes stacijās (DUS).

2. LĪGUMCENA UN NORĒĶINU KĀRTĪBA

2.1. Degvielas cena tiek noteikta atbilstoši to mazumtirdzniecības cenai Izpildītāja degvielas uzpildes stacijās degvielas iegādes brīdī.
2.2. Izpildītājs piemēro Degvielai atlaidi EUR/litrā … no attiecīgās degvielas mazumtirdzniecības cenas degvielas iegādes brīdī Latvijas Republikas teritorijā.
2.3.  Līguma 2.2.apakšpunktā noteiktā atlaide ir spēkā visu šī līguma darbības laiku.
2.4.  Norēķini par Degvielas iegādi tiek veikti ar pēcapmaksu atbilstoši attiecīgam Izpildītāja iesniegtam rēķinam (turpmāk tekstā – Rēķins) un detalizētajam pārskatam, kas satur informāciju par visām darbībām, kas veiktas ar katru konkrētu Degvielas Karti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.
2.5.  Rēķins un detalizēts pārskats par konta stāvokli viena kalendārā mēneša norēķinu periodā tiek sagatavots un izsūtīts Pasūtītājam uz oficiālo elektronisko adresi: EINVOICE@9000024436.
2.6. Pasūtītājs 10 (desmit) darba dienu laikā pēc Rēķina saņemšanas pārskaita Rēķinā norādīto naudas summu uz šajā līgumā norādīto Izpildītāja norēķinu kontu.

3. DEGVIELAS KVALITĀTE

3.1. Izpildītājs apliecina, ka saskaņā ar līguma noteikumiem, pārdotās degvielas kvalitāte ir apliecināta ar degvielas ražotāju un izplatītāju sertifikātiem, kas atbilst Latvijas Republikā spēkā esošajos normatīvajos aktos noteiktajām kvalitātes prasībām. 
3.2. Izpildītājs apliecina, ka visai piedāvātajai degvielai kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās degvielas atbilstību valstī noteiktajām kvalitātes prasībām, arī gadījumos, kad šādas prasības tiek mainītas.
3.3. Pretenzijas par Degvielas kvalitāti Pasūtītājs iesniedz Izpildītājam rakstiskā veidā saskaņā ar Latvijas Republikas normatīvajiem aktiem.
3.4. Izpildītājs izskata Pasūtītāja rakstiski iesniegto pretenziju 5 (piecu) darba dienu laikā no tās saņemšanas dienas.
3.5. Pamatotas pretenzijas gadījumā Izpildītājs atlīdzina Pasūtītāja samaksāto naudas summu par nekvalitatīvo Degvielu, atskaitot to Pasūtītāja Degvielas kartes kontā. Ja Izpildītājs Pasūtītāja iesniegto pretenziju par Degvielas kvalitāti neatzīst, jebkura no pusēm atzinuma sniegšanai par Degvielas kvalitāti var pieaicināt ekspertu. Ja pieaicinātais eksperts pamatoti apstiprina nekvalitatīvas Degvielas faktu, Izpildītājs sedz Pasūtītāja zaudējumus, kas radušies Pasūtītājam sakarā ar nekvalitatīvu Degvielu, tai skaitā attiecīgā transportlīdzekļa remonta izmaksas, un ar eksperta darbību saistītos izdevumus.

4. DEGVIELAS IEGĀDES KĀRTĪBA

4.1. Izpildītājs ar līguma spēkā stāšanās brīdi Pasūtītājam atver kontu, 5 (piecu) darba dienu laikā izgatavo Degvielas kartes saskaņā ar Degvielas karšu lietotāju sarakstu Pasūtītāja noteiktajām personām, piesaistot tām PIN kodus. 
4.2. Degvielas iegāde tiek veikta, izmantojot Degvielas kartes. Degvielas kartes ir maksāšanas līdzeklis degvielas iegādes apmaksai visās Izpildītāja degvielas uzpildes stacijās.
4.3. Gadījumā, ja Degvielas karte tiek nozaudēta vai tiek sabojāta, Pasūtītājs vai tā pilnvarotā persona par to paziņo Izpildītājam nekavējoties.
4.4. Gadījumā, ja pēc Degvielas karšu piegādes vai līguma izpildes gaitā Pasūtītājs konstatē bojātu Degvielas karti vai Degvielas karte tiek nozaudēta, Izpildītājs bez maksas to apmaina pret nebojātu vai izsniedz jaunu Degvielas karti 5 (piecu) darba dienu laikā no Pasūtītāja rakstiska pieprasījuma izdarīšanas dienas;
4.5. Pasūtītājs kā konta īpašnieks ir atbildīgs par visām ar kontu saistītām Degvielas kartēm, un apmaksā visus degvielas pirkumus, kas veikti ar šīm Degvielas kartēm. 

5. LĪGUMA DARBĪBAS TERMIŅŠ

5.1. Līgums stājas spēkā dienā, kad to parakstījušas abas puses, un tiek noslēgts līdz 2028.gada 01.decembrim.
5.2.Līguma darbība izbeidzas, ja tā darbības laikā beidzas Izpildītāja licences degvielas mazumtirdzniecībai darbības termiņš, un tā netiek pārreģistrēta normatīvajos aktos noteiktajā kārtībā.
5.3. Pasūtītājam ir tiesības vienu mēnesi iepriekš, rakstveidā brīdinot Izpildītāju, izbeigt līguma darbību.

6. LĪGUMSLĒDZĒJU PUŠU ATBILDĪBA UN STRĪDU IZŠĶIRŠANAS KĀRTĪBA

6.1. Līgumslēdzēju puses uzņemas pilnu materiālo un tiesisko atbildību par šī līguma neizpildi un/vai nepienācīgu izpildi.
6.2. Strīdus, kas radušies sakarā ar līguma izpildi, puses nokārto pārrunu ceļā vai, ja tas nav iespējams, iesniedz prasību tiesā Latvijas Republikas normatīvajos aktos paredzētajā kārtībā.
6.3. Puse pilnīgi un bez ierunām ir atbildīga par visu otrai pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai pusei pēdējās ciestie zaudējumi, kas ir radušies pirmās puses apzināti nepatiesas sniegtas informācijas vai apzinātas patiesās informācijas slēpšanas gadījumā.


7. NEPĀRVARAMA VARA

7.1. Puses tiek atbrīvota no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc līguma parakstīšanas dienas kā posta vai nelaimes, ko nebija iespējams ne paredzēt, ne novērst. Šāda nepārvaramā vara ietver sevī notikumus, kuri iziet ārpus pušu kontroles un atbildības (dabas katastrofas, ūdens plūdi, uguns nelaime, un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas pušu iespējamās kontroles robežās).

8. CITI NOTEIKUMI

8.1. Kādam no līguma noteikumiem zaudējot spēku normatīvo aktu grozījumu gadījumā, līgums nezaudē spēku tā pārējos punktos, un šajā gadījumā pušu pienākums ir piemērot līgumu atbilstoši spēkā esošajiem normatīvajiem aktiem.
8.2. Ja kādai no pusēm tiek mainīts juridiskais statuss, pušu amatpersonu paraksta tiesības, īpašnieki, vadītāji, kontaktpersonas, vai kādi līgumā minētie pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai pusei. Ja puse neizpilda šī apakšpunkta noteikumus, uzskatāms, ka otra puse ir pilnībā izpildījusi savas saistības, lietojot šajā līgumā esošo informāciju par otru pusi. Šajā apakšpunktā minētie nosacījumi attiecas arī uz līgumā un tā pielikumos minētajiem pušu pārstāvjiem un to rekvizītiem.
8.3. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no pusēm tiek reorganizēta, līgums paliek spēkā un tā noteikumi ir saistoši pušu tiesību pārņēmējām.
8.4. Līguma noteikumu grozījumi un papildinājumi tiek noformēti rakstiski, parakstot divpusēju vienošanos kā neatņemamu līguma sastāvdaļu.
8.5. Līgums sastādīts un parakstīts divos eksemplāros, katrai pusei viens līguma eksemplārs, un tiem ir vienāds juridiskais spēks.

9. LĪGUMA SASTĀVDAĻAS

9.1. Šis līgums sastāv no šādiem dokumentiem, kas uzskatāmi par līguma neatņemamām sastāvdaļām:
9.1.1. Līgums uz 3 (trīs) lapām, divos eksemplāros, pielikumi – Finanšu piedāvājums, SIA „Neste Latvija” degvielas kartes lietošanas nosacījumi.  

10. PUŠU JURIDISKĀS ADRESES, REKVIZĪTI UN PARAKSTI


	Pasūtītājs:
Saldus tehnikums
Adrese: Kalnsētas iela 24, Saldus
Reģ.nr. 90000024436
Banka: Valsts kase
Kods: TRELLV22
Konts: LV24 TREL 2150 2900 3200 B 

direktore I.Bērziņa




	Izpildītājs:
SIA “Neste Latvija”
Adrese: Bauskas iela 58A, Rīga
Reģ.Nr. 40003132723
Banka: AS “Swedbank”, kods HABALV22
konta Nr. LV28HABA0001408036200

tirdzniecības pārstāvis M. Kauliņš
pārdošanas vadītājs A.Oškājs



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU





Pielikums Nr.1


FINANŠU PIEDĀVĀJUMS
IEPIRKUMAM  „DEGVIELAS IEGĀDE SALDUS TEHNIKUMA VAJADZĪBĀM”
 IDENTIFIKĀCIJAS NR. ST 2025/05

	
Mēs, SIA “Neste Latvija”, 40003132723

	(pretendenta nosaukums, reģ. Nr.)



piedāvājam izpildīt pasūtījumu, kas saistīts ar degvielas iegādi degvielas uzpildes stacijās Saldus tehnikuma vajadzībām

	N.p.k.
	Degvielas veids
	Paredzamais apjoms 12 mēnešos ( litros )
	Vidējā mazumtirdzniecības 
cena EUR 
27.10.2025.; 28.10.2025. un 29.10.2025. par 1 litru degvielas (trīs zīmes aiz komata) pretendenta Saldus DUS 
 (bez PVN)  
	Atlaide par 1 (vienu) degvielas litru EUR  (trīs zīmes aiz komata ) – nemainīga visu līguma darbības laiku
	Degvielas cena par 1 (vienu) litru ņemot vērā noteikto atlaidi un vidējo degvielas cenu vērtēšanas vajadzībām 
(bez PVN, trīs zīmes aiz komata)        (4 - 5= 6)

	1
	2
	3
	4
	5
	6

	1.
	95.markas benzīns 
	3800
	1,270
	..
	1,226

	2.
	Dīzeļdegviela 
	4600
	1,254
	..
	1,210

	Kopā:
	..



Pielikumā izdrukas, kas apliecina mazumtirdzniecības cenas DUS 27.10.2025.; 28.10.2028. un 29.10.2025.

[bookmark: _GoBack]Ar šo mēs apstiprinām un garantējam sniegtās informācijas precizitāti.


Datums: 03.11.2025.

Pretendenta vadītāja vai pilnvarotās personas paraksts:
[bookmark: _Hlk502758226]SIA “Neste Latvija” pilnvarotās personas
Pārdošanas vadītājs Artūrs Oškājs
Tirdzniecības pārstāvis Mārtiņš Kauliņš
Elektronisko iepirkumu sistēmas paraksti













Pielikums Nr.2
SIA „Neste Latvija” degvielas kartes lietošanas nosacījumi

1. Kā maksāšanas līdzekli piedāvājam izmantot SIA „Neste Latvija” degvielas kredītkartes, turpmāk tekstā – Neste karte. Degvielas karšu izgatavošana un apkalpošana ir bezmaksas pakalpojums. 

2. Kartes iespējams limitēt pēc pieejamajiem produktiem:
Kartes pirkuma klase PK2 - degviela, AdBlue;
Kartes pirkuma klase PK6 - tikai benzīns;
Kartes pirkuma klase PK7 - degviela, AdBlue, vējstiklu šķidrums smagajam autotransportam;
Kartes pirkuma klase PK8 - tikai dīzeļdegviela, AdBlue;
Kartes pirkuma klase PKD – dīzeļdegviela, Adblue smagajam autotransportam
Kartes pirkuma klase PK5 - degviela, AdBlue, auto mazgāšana, auto preces;

3. Katrai kartei ir iespējams uzstādīt diennakts un/vai mēneša limitu izteiktu EUR. Degvielas kartes limitu maiņa – 1 darba dienas laikā pēc pieprasījuma saņemšanas.

4. Degvielas uzpilde iespējama tikai pēc degvielas kartes autorizācijas ar PIN koda palīdzību, uzpildes iespējamas tikai katras konkrētās kartes limitu ietvaros. PIN kods ir konfidenciāla informācija, kuru Pasūtītājs izpauž tikai pilnvarotajiem karšu lietotājiem. PIN kods glabājams atsevišķi no kartes, lai novērstu trešo personu nesankcionētu Kartes izmantošanu.

5. Kartes nozaudēšanas vai zādzības gadījumā Pircējam par to nekavējoties jāpaziņo mutiski pa diennakts tālruni 80009006 un ne vēlāk kā 48 stundu laikā šis paziņojums ir jāapstiprina rakstiski uz e-pastu neste.kartes@neste.com vai pa pastu Bauskas ielā 58a, Rīga, LV1004, norādot pilnu Kartes numuru un laiku, kad tika mutiski ziņots par Kartes nozaudēšanu, zādzību utt. Strīdu gadījumā paziņošanas faktu apliecina Pircēja rakstiskais iesniegums.

6. Uz degvielas kartes tiks norādīts:
1) uzņēmuma nosaukums;
2) pēc  Pasūtītāja vēlmes var norādīt piemēram - struktūrvienību, vai 
    kartes lietotāju vai a/m  reģistrācijas Nr. 
           Šie dati tiks atspoguļoti ikmēneša rēķinā.

7. Izmantojot Neste Ekstranets (https://www.neste.lv/lv/content/ekstranets-1), Pasūtītājam ir iespēja pasūtīt jaunas Kartes (plastikāta un/vai virtuālās), veikt Kartēs ietvertās informācijas korekcijas, Kartes darbības apturēšanu, apskatīt un saglabāt informāciju par veiktajiem pirkumiem ar Neste degvielas kartēm par izvēlēto periodu, sākot no iepriekšējās dienas.

8. Preces iegādei nepieciešamās degvielas plastikāta kredītkartes Neste izsniedz Pasūtītājam 5 (piecu) darba dienu laikā no līguma noslēgšanas, pamatojoties uz Pircēja rakstiski sagatavotu un nosūtītu pieprasījumu. Pasūtītājs aizpilda un paraksta Degvielas kartes pieteikuma veidlapu vai noformē pieprasījumu Neste Ekstranetā, norādot Degvielas karšu izgatavošanai un turpmākai lietošanai nepieciešamo informāciju - karšu skaitu, katras kartes kredītlimitu, kā arī ierobežojumus preču iegādei, ja tādi nepieciešami.

9. Pasūtītājs iegādājas Degvielu saņemot finanšu piedāvājumā norādīto atlaidi par katru litru no mazumtirdzniecības cenas pirkuma veikšanas brīdī visu līguma darbības laiku. Atlaide tiek atspoguļota ikmēneša rēķinā. 
10. Par patērēto degvielu tiek nosūtīts ikmēneša (kalendārais mēnesis) rēķins, ko  iespējams saņemt elektroniski 3 formātos (pdf, Excel, htlm) jaunā mēneša trešajā darba dienā. Apmaksa par patērēto degvielu: bezskaidras naudas norēķins ar pēcapmaksu 10 (desmit) darba dienu laikā pēc preču pavadzīmes-rēķina saņemšanas.

11. Pasūtītājs veicot degvielas uzpildi Neste degvielas uzpildes stacijās apņemas ievērot degvielas uzpildes instrukcijas.

12. Ar Neste karti iespējams norēķināties par degvielu Latvijā, Lietuvā, Igaunijā un Somijā. Atlaide tiek piemērota Latvijā.

